ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:5383-Е.03.02-445336/8-2017

28.12.2017, Ушће

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **JN/3000/0088/2017(1033/2017)** за набавку “НАБАВКА КОПИР АПАРАТА“, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Имајући у виду да је предметна набавка добара – Набавка копир апарата, који према захтеваним техничким спецификацијама представљају фотокопири из вишег сегмента, за чију набавку у погледу гарантног рока захтевате  да је понуђач дужан да понуди гаранцију у трајању од минимум 24 месеца, која подразумева да понуђач о свом трошку отклони све евентуалне недостатке у току трајања гарантног рока, на становишту смо да је предметну набавку потребно поверити понуђачу који је овлашћен за продају и сервисирање  понуђене опреме.

Напомињемо да уређаји који се набављају захтевају стручност како приликом инсталације и пуштања у рад, тако и приликом одржавања у гарантном року.

Из тих разлога сматрамо да је неопходно  да се као додатни услов за Пословни капацитет  у предметној јавној набавци захтева да понуђачи  доставе Потврду произвођача којом се потврђује  да је понуђач овлашћен за продају и сервисирање понуђене опреме, за чије доказивање би било потребно да се достави Потврда (ауторизација) произвођача опреме, насловљена на Наручиоца са позивом на предметну набавку.

Молимо вас да уважите нашу сугестију и да извршите измену Конкурсне документације тако што ћете додати горепоменути услов и начин на који се доказује.

**ОДГОВОР 1:**

Наручилац је дужан да у поступку јавне набавке,обезбеди једнак положај свим понуђачима који желе да учествују у предметној јавној набавци ( Члан 23 ЗЈН-Начело једнакости понуђача). Ставом 2. Члана 76. ЗЈН предвиђено је да наручилац може, али није обавезан, да од понуђача тражи испуњеност додатних услова. Наручилац се определио за захтев пословног капацитета (референце) којим понуђачи потврђују да су већ вршили испоруке код других наручиоца, да су добра која су предмет јавне набавке испоручили у уговореном року, обиму и квалитету и да нису прекршили своје обавезе из гарантног рока до дана издавања ове потврде (референце).

Како се потврда (референца) односи на све горе наведено а тиче се стручности како приликом инсталације и пуштања у рад, тако и приликом одржавања у гарантном року.

Из свега Наведеног Наручилац сматра да му додатни услов (ауторизација) произвођача опреме није потребна.

КОМИСИЈА **JN/3000/0088/2017(1033/2017)**